钦定古今图书集成/历象汇编/岁功典/第072卷 > 念奴娇〈和陈元载中秋小集〉刘一止
## 钦定古今图书集成/历象汇编/岁功典/第072卷 > 念奴娇〈和陈元载中秋小集〉刘一止

燕台暮集，对秋容凄紧，松阴羃羃。徙倚阑边临翠壑，
千顷风烟横出。坐待冰轮，天空云散，一色如苍璧。姮
娥有意，为谁来赴今夕。　身世如许飘流，佳时轻过
了，他年空忆。我辈情钟端未愧，昔日兰亭陈迹。坐上
何人，骊歌凄断，语别还应惜。有心红烛，替人珠泪频
滴。